બીજો મુખ્ય પક્ષ કોંગ્રેસ પોતાના બળ પર સરકાર રચી શકે તેમ ન હોવાથી અખિલેશ સાથે ચૂંટણી સમજૂતી કરવાની વ્યૂહરચના પર સક્રિય છે. નીતીશકુમાર સાથે બિહારમાં અને નરેન્દ્ર મોદી સાથે લોકસભાની ચૂંટણીમાં સફળ ગણાતા રાજકીય રણનીતિકાર પ્રશાંત કિશોર ઉત્તરપ્રદેશની ચૂંટણી બાબતે રાહુલ ગાંધી સાથે છે. ભલે સત્તાવાર જાહેરાત ન થઇ હોય, પરંતુ ઉત્તરપ્રદેશમાં વગદાર વર્તુળોના જણાવ્યા અનુસાર પ્રશાંત કિશોર છેલ્લા ઘણા સમયથી અખિલેશના સંપર્કમાં હતા. કોંગ્રેસ અખિલેશ પાસે કમ સે કમ ૧૫૦ બેઠકો ઇચ્છે છે અને તેથી જ કદાચ હજુ સુધી કોંગ્રેસે તેના ઉમેદવારોની પ્રથમ યાદી પણ જાહેર નથી કરી.